Keywords

Summary

Keywords 1. Aproximácia právnych predpisov – Ochranné známky – Smernica 2008/95 – Identifikácia výrobkov alebo služieb, ktorých sa týka ochranná známka – Požiadavky jasnosti a presnosti – Určenie rozsahu ochrany udeľovanej ochrannou známkou zo strany príslušných orgánov a hospodárskych subjektov (Smernica Európskeho parlamentu a Rady 2008/95) 2. Aproximácia právnych predpisov – Ochranné známky – Smernica 2008/95 – Identifikácia výrobkov alebo služieb, ktorých sa týka ochranná známka – Používanie všeobecných označení názvov tried niceského triedenia – Prípustnosť – Podmienky – Dostatočne jasná a presná identifikácia (Smernica Európskeho parlamentu a Rady 2008/95) 3. Aproximácia právnych predpisov – Ochranné známky – Smernica 2008/95 – Identifikácia výrobkov alebo služieb, ktorých sa týka ochranná známka – Používanie všeobecných označení názvov tried niceského triedenia – Z toho vyplývajúci rozsah ochrany – Povinnosť prihlasovateľa spresniť výrobky alebo služby, ktorých sa týka prihláška (Smernica Európskeho parlamentu a Rady 2008/95) Summary 1. Smernica 2008/95 o aproximácii právnych predpisov členských štátov v oblasti ochranných známok sa má vykladať v tom zmysle, že vyžaduje, aby výrobky alebo služby, pre ktoré sa žiada ochrana prostredníctvom ochrannej známky, boli prihlasovateľom identifikované dostatočne jasne a presne, tak aby umožnili príslušným orgánom a hospodárskym subjektom určiť rozsah ochrany udeľovanej prostredníctvom ochrannej známky iba na tomto základe. Zápis ochrannej známky do verejného registra má za cieľ sprístupniť ochrannú známku príslušným orgánom a verejnosti, a predovšetkým hospodárskym subjektom. Na jednej strane musia príslušné orgány dostatočne jasne a presne poznať výrobky alebo služby označené ochrannou známkou, aby mohli plniť svoje povinnosti týkajúce sa predbežného preskúmania prihlášok o zápis ochranných známok, ako aj uverejnenia a vedenia vhodného a presného registra ochranných známok. Na druhej strane hospodárske subjekty musia mať možnosť dozvedieť sa jasne a presne o zápisoch alebo prihláškach ich terajších, ako aj potenciálnych konkurentov a získať tak príslušné informácie o právach tretích osôb. (pozri body 46 – 49, 64 a výrok) 2. Smernica 2008/95 o aproximácii právnych predpisov členských štátov v oblasti ochranných známok sa má vykladať v tom zmysle, že nebráni používaniu všeobecných označení názvov tried triedenia uvedeného v článku 1 Niceskej dohody o medzinárodnom triedení výrobkov a služieb pre zápis známok s cieľom identifikovať výrobky a služby, pre ktoré sa žiada ochrana prostredníctvom ochrannej známky, pokiaľ je takáto identifikácia dostatočne jasná a presná. Príslušným orgánom prislúcha vykonať posúdenie v každom jednotlivom prípade v závislosti od výrobkov alebo služieb, pre ktoré prihlasovateľ žiada ochranu udeľovanú ochrannou známkou, aby určili, či tieto označenia spĺňajú požiadavky jasnosti a presnosti. (pozri body 55, 56, 64 a výrok) 3. Prihlasovateľ národnej ochrannej známky, ktorý používa všetky všeobecné označenia názvu konkrétnej triedy triedenia uvedeného v článku 1 Niceskej dohody o medzinárodnom triedení výrobkov a služieb pre zápis známok, musí na identifikovanie výrobkov alebo služieb, pre ktoré sa žiada ochrana prostredníctvom ochrannej známky, spresniť, či sa jeho prihláška vzťahuje na všetky výrobky alebo služby vymenované v abecednom zozname tejto triedy alebo iba na niektoré z týchto výrobkov alebo služieb. V prípade ak sa prihláška týka iba niektorých z uvedených výrobkov alebo služieb, musí prihlasovateľ spresniť, ktoré výrobky alebo služby patriace do tejto triedy sa tým majú na mysli. Prihláška, ktorá neumožňuje stanoviť, či použitím názvu konkrétnej triedy niceského triedenia prihlasovateľ má na mysli všetky alebo iba časť výrobkov tejto triedy, nemôže byť považovaná za dostatočne jasnú a presnú. (pozri body 61, 62, 64 a výrok)

Vec C-307/10

Chartered Institute of Patent Attorneys

proti

Registrar of Trade Marks

[návrh na začatie prejudiciálneho konania podaný The Person Appointed by the Lord Chancellor under Section 76 of The Trade Marks Act 1994, on Appeal from the Registrar of Trade Marks (Spojené kráľovstvo)]

„Ochranné známky — Aproximácia právnych predpisov členských štátov — Smernica 2008/95/ES — Identifikácia výrobkov alebo služieb, pre ktoré sa žiada ochrana ochrannej známky — Požiadavky jasnosti a presnosti — Použitie názvov tried niceského triedenia na účely zápisu ochranných známok — Prípustnosť — Rozsah ochrany poskytnutej ochrannou známkou“

Abstrakt rozsudku

Aproximácia právnych predpisov – Ochranné známky – Smernica 2008/95 – Identifikácia výrobkov alebo služieb, ktorých sa týka ochranná známka – Požiadavky jasnosti a presnosti – Určenie rozsahu ochrany udeľovanej ochrannou známkou zo strany príslušných orgánov a hospodárskych subjektov (Smernica Európskeho parlamentu a Rady 2008/95) Aproximácia právnych predpisov – Ochranné známky – Smernica 2008/95 – Identifikácia výrobkov alebo služieb, ktorých sa týka ochranná známka – Používanie všeobecných označení názvov tried niceského triedenia – Prípustnosť – Podmienky – Dostatočne jasná a presná identifikácia (Smernica Európskeho parlamentu a Rady 2008/95) Aproximácia právnych predpisov – Ochranné známky – Smernica 2008/95 – Identifikácia výrobkov alebo služieb, ktorých sa týka ochranná známka – Používanie všeobecných označení názvov tried niceského triedenia – Z toho vyplývajúci rozsah ochrany – Povinnosť prihlasovateľa spresniť výrobky alebo služby, ktorých sa týka prihláška (Smernica Európskeho parlamentu a Rady 2008/95)